Hensikt

I samsvar med Regional plan for pasientryggleik og kvalitetsforbetring 2020-2024 skal Helse Bergen, som ledd i å sikre gode resultat i pasientbehandling og eit godt arbeidsmiljø, byggje kompetanse og kapasitet, og gjennomføre kontinuerlege forbetringsprosessar på alle nivå i organisasjonen. Eit viktig bidrag til trygge tenester er opplæring i forbetringsmetodikk. For at Helse Bergen skal klare å innføre nye tiltak som fungerer i dagleg praksis, og over tid, må kompetansen til å gjennomføre vedvarande forbetringar styrkast i alle ledd av organisasjonen. Få meir informasjon om forbetringsarbeid i Helse Bergen på temasida Forbedring.

Illustrasjon av kompetansenivå for forbetringsmetodikk, inkludert Helse Bergen sine mål for andel tilsette på dei ulike nivåa:

Ansvar

Nivå 2/3 leiarar: Ha oversikt over forbetringskompetanse i eiga eining ved hjelp av data frå Kompetanseportalen. Tildele aktuelle kompetansekrav frå Kompetanseportalen til medarbeidarar, oppfordre til, og avsette tid til deltaking på kurs og utdanningstilbod. Bidra til å auke eigen, og medarbeidarane sin kompetanse innan forbetring i tråd med mål for Helse Bergen.

Brukarstøtte Kompetanseportalen: Mine medarbeidere - Administrer planer/ Administrer krav.

Medarbeidarar: Gjennomføre tildelte kompetansekrav.

Team Forbedring av forbedring: Det overordna målet for teamet sitt arbeidet er å bidra til at leiarar og medarbeidarar i Helse Bergen får støtte og tilrettelegging til å drive forbetringsarbeid i eigen eining. Det skal teamet gjere ved å utvikle styringssystemet slik at det fungerer som føresett innanfor området systematisk forbetringsarbeid.

Arbeidet er forankra i styrande dokumentasjon for forbetringsarbeid i Helse Bergen.

Teamet leiast av viseadministrerande direktør og består elles av representantar frå Forskings- og utviklingsavdelinga, Personalavdelinga og Føretakssekretariatet.

Gjennomføring

Eksisterande tilbod for å oppnå dei ulike kompetansenivåa for forbetringsmetodikk:

Introduksjon til forbetringsmetodikk

Gjennomfør kompetansekrav i Kompetanseportalen: Introduksjon til forbetringsmetodikk.

Mål: 100% av medarbeidarane i Helse Bergen har gjennomført kompetansekravet i Kompetanseportalen.

Basiskunnskap i forbetringsmetodikk

Det er fleire måtar å få basiskunnskap i forbetringsmetodikk.

Sjølvstudie: Gjennomfør kompetansekrav i Kompetanseportalen: Basiskunnskap i forbetringsmetodikk.

1 dags- kræsjkurs i forbetringsmetodikk, påmelding via kurskatalogen i Læringsportalen.

Andre dagskurs innan forbetring som er godkjent av leier kan registrerast manuelt i Kompetanseportalen.

Mål: 30% av medarbeidarane i Helse Bergen har basiskunnskap i forbetringsmetodikk​.

Forbetringsutdanning

Ulike utdanningstilbod kvalifiserer for forbetringsutdanning*:

Regional forbetringsutdanning, søknadsfrist juni, oppstart haust. Informasjon om påmelding publiserast på temasida Forbedring.

Skotsk forbetringsutdanning, Scottish Quality and Safety Fellowship Programme (SQS Fellowship)). Nivå 2 leiar nominerer kandidatar gjennom samla opptak til leiarutvikling. ​

Temabasert forbetringsopplæring i Helse Bergen (eks. BLEST – forbetringsopplæring og Forbetringsopplæring – Betre pasientflyt i poliklinikk).

Annan utdanning innan kvalitetsforbetring (for eksempel Kvalitetsforbetring i helsetenesta ved UiB, Lean, mm). Må godkjennast av leiar og registrerast manuelt i Kompetanseportalen.

​

Mål: 10% av medarbeidarar i Helse Bergen har gjennomført ei forbetringsutdanning.​​

​

Veilederutdanning​

Gjeldande utdanningstilbod*:

Regional veilederutdanning, søknadsfrist juni, oppstart haust. Informasjon om påmelding publiserast på temasida Forbedring.

Skotsk forbetringsutdanning gir veilederkompetanse.​

Mål: 1% av medarbeidarar har gjennomført ei rettleiarutdanning i forbetringsarbeid. ​

* Utdanningstilbod i regi av Helse Vest vert automatisk registrert i medarbeidarars CV i Kompetanseportalen.

Interne referanser

1.1.2-10	Forbedringsarbeid i Helse Bergen

Eksterne referanser

Forbedring – Hjemmeside (sharepoint.com)